Referat bestyrelsesmøde

**Mødedato:** 14/12 - 2016

**Starttidspunkt:** 16.00

**Sluttidspunkt:** 18.00

**Mødelokale:** U216 og U217 (Bag scenen i aulaen)

**Deltagere:** Hanne Fischer (HF), Kirsten Devantier (KD), John Lauritzen (JL), Birgit Rasmussen (BR), Per B. Christensen, Martin Niss , Susanne Stubgaard (ST), Martin Hansen (PH), Pia Koldorf (PP), Jesper Kristiansen (JK), Kasper Holmelund Holmstrand, 2y (elevrep.), Rasmus Bendix Hansen, 1c (elevrep.), Asger Trier Kjær (afgående elevrep.)

**Fraværende med afbud:** Kenneth Ladefoged (KL).

**Referent:** MB

**Dagsordenspunkter**

1. **Godkendelse af dagsorden**
2. **Reformer fra 2017**
	1. Kort om reformindhold og status på implementering
	2. Høringssvar vedrørende ønske fra ZBC om at kunne udbyde hf.
3. **Budget 2017**
	1. Gennemgang af budgetforslag
	2. Drøftelse af og beslutning af budget 2017
4. **Status på arbejdet med skolens indsatsområder**
5. **Korte meddelelser**
6. **Evt.**

|  |
| --- |
| **1.0 Godkendelse af dagsordenen**  |
| **1.1 Indstilling** Rektor indstiller, at dagsordenen godkendes.  |
| Dagsorden er godkendt.  |

|  |
| --- |
| **2.0 Reformer 2017**a) Rektor orienterer kort om reformindhold og reformarbejdet på skolen. b) ZBC ønsker at udbyde 2 årigt hf i Næstved jf. Bilag 1,2,3, og 4. Der er udarbejdet høringssvar ril regionen, se bilag 5 samt underbilag til høringssvaret. |
| **2.1 Indstilling**Det indstilles, at bestyrelsen tager orienteringen om reformimplementeringen til efterretning og beslutter høringssvar til regionen. |
| Rektor orienterer om reformindholdet og arbejdet på skolen. Præsentationen vedlægges som bilag 1. Der indføres nye nøgleord, *”…* ***ligeværd og demokrati* og *styrke elevernes kendskab til og respekt for grundlæggende friheds- og menneskerettigheder, herunder ligestilling mellem kønnene”*** (fra formålsparagraffen)***.*** Nøgleordene bliver en del af fagenes lærerplaner, så alle fag er forpligtet på formålsparagraffen. Der er også italesat nyt opdateret dannelsesbegreb, så der både tales om almen dannelse og professionsdannelse.På hf er der generelt en øget detailstyring, hvor meget er besluttet fra politisk side. Lige nu er den største udfordring, hvilke skoler der skal udbyde hf. **Vedr. høringssvar til regionen**Det har været en lang proces. ZBC ønskede oprindeligt at udbyde hf fra august 2017. Det er dog for sent ift. høringsfrister mv. Skrift fra Regionen om kriterier for ansøgninger om udbud, hvor ordet professionsrettede blev skiftet ud med erhvervsrettede. Det er selvsagt bekymrende, at ordet kan skifte karakter. Bestyrelsen tager orienteringen til efterretning og drøftede efterfølgende såvel reform samt implementeringsplan. Bestyrelse mener, at høringssvaret til Regionen er sagligt, sobert og veldokumenteret, og bestyrelsen bakker op om høringssvaret. Formanden underskriver sammen med rektor. |

|  |
| --- |
| **3.0 Budget 2017**Ledelsen har udarbejdet forslag til budget, se bilag 6. Forslaget er udarbejdet på baggrund af givne rammer, drøftelser på sidste bestyrelsesmøde samt dialog med medarbejderne.a**.** PH og ST orienterer om forslag til budget 2017, herunder de gennemførte følsomhedsberegninger vedrørende elevoptag.b. Bestyrelsen drøfter forslaget og beslutter budgettet. |
| **3.1 Indstilling** Rektor indstiller, at bestyrelsen tager orienteringen til efterretning samt beslutter budgettet for 2017. |
| Hanne orienterer om, at Kenneth og Hanne har haft møde med Susanne og Martin, hvor budgettet samt følsomhedsberegninger er gennemgået.Bestyrelsen kan godt lide konklusionen i skrivelsen ’perioderegnskabet’: ”*perioderegnskabet følger budgettet pænt og forventningen til årets resultat er som budgetteret*”.Martin orienterer om budgettet. Oplægget vedlægges som bilag 2. Budgettet har været behandlet i samarbejdsudvalget MIO, og der har ikke været yderligere kommentarer til budgettet derfra. ST har talt med elevrådet og der har været afholdt frivillige dialogmøder for medarbejderne om budget udkastet. Bestyrelsen har drøftet budgetrammen, og bestyrelsen tilkendegav på sidste møde, at budgettet skulle lande på et pænt nul, hvilket er indarbejdet i udkastet. Bestyrelsen vil være meget opmærksomme på perioderegnskaberne næste år. Martin orienterer om besøg fra Rigsrevisionen. Rapport fra Rigsrevisionens besøg uddeles på mødet. Bestyrelsen tager orienteringen til efterretning og godkender budgettet 2017 som det forelå i udkastet.  |

|  |
| --- |
| **4.0 Status på arbejdet med skolens indsatsområder**Status vil fokusere på indsatsen mod frafald  |
| * 1. **Indstilling**

Det indstilles, at bestyrelsen tager orienteringen til efterretning |
| Rektor orienterer om indsatsområdet fastholdelse og fravær. Præsentationen vedlægges som bilag 3. Bestyrelsen har drøftet indsatsområdet og tager orienteringen til efterretning.  |

|  |
| --- |
| **5.0 Korte aktuelle meddelelser*** Orientering om besøg af rigsrevisionen, hvis opfølgende rapport er modtaget.
* Retssag mod tidligere elever
* Ny ”antimobbestrategi” (Se bilag 7)
* Der henvises til ”siden sidst”
 |
| **5.1**Rektor indstiller, at bestyrelsen tager orienteringen til efterretning |
| * Martin har under punktet budget (punkt 3.0) orienteret om besøg af Rigsrevisionen.
* Rektor orienterer om retssag mod tidligere elever, der har misbrugt lærerlogin i sidste skoleår. Der er faldet dom i sagen for tre tidligere elever. Det har også medført, at skolen overfor lærerne har skærpet retningslinjerne vedr. regelmæssig skift af login.
* Ledelsen er i gang med at lave ny holdfordeling og nye skemaer. Det har aldrig tidligere været så besværligt. Det skyldes både elevernes valg og at mange medarbejdere skal på forældreorlov i foråret. Der er ca. 75 hold, der skal skifte undervisere.
* Ny antimobbestrategi er udsendt som bilag 7, herunder også handleplaner. Strategien skal offentliggøres på hjemmesiden. Elevrådet skal arbejde videre med strategien efter jul sammen mded ledelsen.

Bestyrelsen tager orienteringerne til efterretning. Bestyrelsen er meget tilfreds med orientering gennem ”siden sidst”. Bestyrelsen anerkender skolens ledelse for deres professionelle håndtering af shit-stormen. Bestyrelsen høres om i hvilken udstrækning bestyrelsen ønsker at få e-mail og telefon numre på skolens hjemmeside. Bestyrelsen vil gerne have info på hjemmesiden, også billede. Alle bestyrelsesmedlemmer skal sende et foto til Sofie Niros (skolens kommunikationsmedarbejder) på mail: sni@ngh.nu  |

|  |
| --- |
| **6.0 Evt.** |
| Per: Per stopper i Næstved Kommune og holder reception den 22. juni, hvor bestyrelsen er inviteret. Per bliver i bestyrelsen perioden ud. Bestyrelsen vil gerne have beslutningsreferater fremadrettet.  |

/MB